钦定古今图书集成/明伦汇编/氏族典/第200卷 > 《廖用贤尚友录》 > 包见捷
## 钦定古今图书集成/明伦汇编/氏族典/第200卷 > 《廖用贤尚友录》 > 包见捷

按《明外史包见捷传》：“见捷，云南临安卫人。万历十七
年进士。改庶吉士，授户科给事中，屡迁都给事中。时
小人蜂起言利，见捷力争，忤旨切责，又率同官极论，
乃谪见捷贵州布政司都事。大学士沈一贯、给事中
赵完璧等先后论救，完璧等亦坐停俸。见捷寻引疾
去。三十四年，起兴业知县，累迁太仆少卿。久之，以右”
佥都御史巡抚江西。见捷雅负清望。属吏承风，莫敢
不自厉。光宗即位，召拜吏部右侍郎。明年卒。